title: 2006/496/ES: Sklep Sveta z dne  6. julija 2006  o podpisu Sporazuma o ribolovu v južnem Indijskem oceanu v imenu Evropske skupnosti

text:
               18.7.2006

               SL

               Uradni list Evropske unije

               L 196/14

         SKLEP SVETA
   z dne 6. julija 2006
   o podpisu Sporazuma o ribolovu v južnem Indijskem oceanu v imenu Evropske skupnosti
   (2006/496/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Skupnost je pristojna za sprejemanje ukrepov za ohranjanje in upravljanje ribolovnih virov ter za sklepanje sporazumov s tretjimi državami in mednarodnimi organizacijami.

               (2)

               Skupnost je pogodbenica Konvencije Združenih narodov o pomorskem mednarodnem pravu, ki od vseh članic mednarodne skupnosti zahteva, da sodelujejo pri upravljanju in ohranjanju morskih bioloških virov.

               (3)

               Skupnost in njene države članice so ratificirale Sporazum o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib.

               (4)

               Peta medvladna konferenca strani, zainteresiranih za prihodnji Sporazum o ribolovu v južnem Indijskem oceanu, je predložila osnutek Sporazuma.

               (5)

               Skupnost lovi staleže na zadevnem območju in v njenem interesu je imeti učinkovito vlogo pri izvajanju Sporazuma. Zato bi bilo treba Sporazum podpisati –

         SKLENIL:
   Člen 1
   Podpis Sporazuma o ribolovu v južnem Indijskem oceanu se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti s pridržkom njegove sklenitve.

      V Bruslju, 6. julija 2006

            Za Svet

            Predsednica

         P. LEHTOMÄKI

    ---documentbreak---

               18.7.2006

               SL

               Uradni list Evropske unije

               L 196/15

         PREVOD
   SPORAZUM O RIBOLOVU V JUŽNEM INDIJSKEM OCEANU (SIOFA)
   POGODBENICE SO SE –
   V VZAJEMNEM INTERESU za pravilno upravljanje, dolgoročno ohranjanje in trajnostno uporabo ribolovnih virov v južnem Indijskem oceanu ter v želji po pospešitvi uresničevanja svojih ciljev z mednarodnim sodelovanjem,
   OB UPOŠTEVANJU, da imajo obalne države vode pod državno jurisdikcijo v skladu s Konvencijo Združenih narodov o pomorskem mednarodnem pravu z dne 10. decembra 1982 in splošnimi načeli mednarodnega prava, na katerih izvajajo svoje suverene pravice za namen raziskovanja in izkoriščanja, ohranjanja in upravljanja ribolovnih virov ter ohranjanja živih morskih virov, na katere vpliva ribolov,
   OB SLICEVANJU NA USTREZNE DOLOČBE Konvencije Združenih narodov o pomorskem mednarodnem pravu z dne 10. decembra 1982, Sporazuma z dne 4. decembra 1995 o uporabi določb Konvencije Združenih narodov o pomorskem mednarodnem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib ter Sporazuma o pospeševanju usklajevanja ribiških plovil na odprtem morju z mednarodnimi ukrepi za ohranjanje in upravljanje z dne 24. novembra 1993 in ob upoštevanju Kodeksa odgovornega ribištva, sprejetega na 28. zasedanju konference Organizacije Združenih narodov za prehrano in kmetijstvo dne 31. oktobra 1995,
   OB NADALJNJEM SKLICEVANJU na člen 17 Sporazuma iz leta 1995 o uporabi določb Konvencije Združenih narodov o pomorskem mednarodnem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib ter na potrebo, da države, ki niso pogodbenice tega sporazuma o ribolovu za južni Indijski ocean, uporabljajo spodaj sprejete ukrepe za ohranjanje in upravljanje ter plovilom, ki plujejo pod njihovimi zastavami, ne dovolijo ribolovnih dejavnosti, ki bi bile v neskladju z ohranjanjem in trajnostno rabo ribolovnih virov, za katere se uporablja ta sporazum,
   OB PRIZNAVANJU gospodarskih in geografskih interesov in posebnih zahtev držav v razvoju, zlasti najmanj razvitih med njimi ter majhnih otoških držav v razvoju in njihovih obalnih skupnosti, za pravično izkoriščanje ribolovnih virov,
   V ŽELJI po sodelovanju med obalnimi državami in vsemi drugimi državami, organizacijami in subjekti, ki imajo interes v zvezi z ribolovnimi viri južnega Indijskega oceana za zagotovitev usklajenih ukrepov za ohranjanje in upravljanje,
   OB UPOŠTEVANJU, da bo izpolnitev zgoraj navedenih ciljev prispevala k uveljavitvi pravičnega in poštenega gospodarskega reda v interesu vsega človeštva ter zlasti posebnih interesov in potreb držav v razvoju, predvsem najmanj razvitih med njimi ter majhnih otoških držav v razvoju,
   V PREPRIČANJU, da bi sklenitev večstranskega sporazuma za dolgoročno ohranjanje in trajnostno rabo ribolovnih virov v vodah zunaj državne jurisdikcije v južnem Indijskem oceanu najbolje služila tem ciljem –
   DOGOVORILE O NASLEDNJEM:
   Člen 1
   Opredelitve
   V tem sporazumu:

               (a)

               „Konvencija iz leta 1982“ pomeni Konvencijo Združenih narodov o pomorskem mednarodnem pravu z dne 10. decembra 1982;

               (b)

               „Sporazum iz leta 1995“ pomeni Sporazum z dne 4. decembra 1995 o uporabi določb Konvencije Združenih narodov o pomorskem mednarodnem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib;

               (c)

               „območje“ pomeni območje, za katero se uporablja ta sporazum, kakor je predpisano v členu 3;

               (d)

               „kodeks“ pomeni Kodeks odgovornega ribištva, sprejet na 28. zasedanju konference Organizacije Združenih narodov za prehrano in kmetijstvo 31. oktobra 1995;

               (e)

               „pogodbenica“ pomeni vsako državo ali organizacijo za regionalno gospodarsko združevanje, ki je privolila, da jo bo ta sporazum zavezoval, in za katero velja Sporazum;

               (f)

               „ribolovni viri“ pomenijo vire rib, mehkužcev, rakov in drugih sedentarnih vrst na območju, razen:

                           (i)

                           sedentarnih vrst, za katere velja ribolovna pristojnost obalnih držav v skladu s členom 77(4) Konvencije iz leta 1982; in

                           (ii)

                           izrazito selivskih vrst, navedenih v Prilogi I h Konvenciji iz leta 1982;

               (g)

               „ribolov“ pomeni:

                           (i)

                           dejansko iskanje, ulov, odvzem ali nabiranje ribolovnih virov ali poskus tega;

                           (ii)

                           opravljanje kakršne koli dejavnosti, pri kateri se lahko razumljivo pričakuje, da bo njen rezultat določitev mesta, ulov, odvzem ali nabiranje ribolovnih virov za kakršen koli namen, vključno z znanstvenimi raziskavami;

                           (iii)

                           postavitev, iskanje ali odstranitev kakršne koli zbiralne naprave za ribolovne vire ali podobne opreme, vključno z javljalniki;

                           (iv)

                           vsako delovanje na morju za podporo ali pripravo kakršne koli dejavnosti, opisane v tej opredelitvi, razen delovanja v izrednih razmerah, ki vključuje zdravje ali varnost članov posadke ali varnost plovila; ali

                           (v)

                           uporabo letala v zvezi s katero koli dejavnostjo, opisano v tej opredelitvi, razen za lete v izrednih primerih, ki vključujejo zdravje ali varnost članov posadke ali varnost plovila;

               (h)

               „pravni subjekt“ pomeni vsak pravni subjekt iz člena 1(3) Sporazuma iz leta 1995;

               (i)

               „ribiško plovilo“ pomeni katero koli plovilo, ki se uporablja ali je namenjeno za ribolov, vključno z matičnimi ladjami, katero koli drugo plovilo, ki je neposredno vključeno v ribolovne dejavnosti, in katero koli plovilo, ki opravlja pretovarjanje;

               (j)

               „državljani“ vključujejo tako fizične in pravne osebe;

               (k)

               „organizacija za regionalno gospodarsko združevanje“ pomeni organizacijo za regionalno gospodarsko združevanje, na katero so njene države članice prenesle pristojnost glede zadev, ki jih zajema ta sporazum, vključno s pristojnostjo za sprejemanje odločitev, ki so v zvezi z navedenimi zadevami zavezujoče za njene države članice;

               (l)

               „pretovarjanje“ pomeni raztovarjanje vseh ali dela ribolovnih virov s krova ribiškega plovila na drugo plovilo bodisi na morju ali v pristanišču.

         Člen 2
   Cilji
   Cilji tega sporazuma so zagotoviti dolgoročno ohranjanje in trajnostno rabo ribolovnih virov na območju s sodelovanjem med pogodbenicami in pospešiti trajnostni razvoj ribištva na območju, ob upoštevanju potreb držav v razvoju, ki mejijo na to območje in so podpisnice tega sporazuma, ter zlasti najmanj razvitih med njimi in majhnih otoških držav v razvoju.
   Člen 3
   Območje uporabe
   1.   Ta sporazum se uporablja za območje, omejeno s črto, ki povezuje naslednje točke vzdolž vzporednikov in poldnevnikov, razen voda pod državno jurisdikcijo:

      z začetkom pri obali afriške celine na 10. severnem vzporedniku; nato teče po tem vzporedniku proti vzhodu do njegovega sečišča s 65. vzhodnim poldnevnikom; od tam južno po tem poldnevniku do njegovega sečišča z ekvatorjem; nato teče po ekvatorju proti vzhodu do njegovega sečišča z 80. vzhodnim poldnevnikom; od tam po tem poldnevniku proti jugu do njegovega sečišča z 20. južnim vzporednikom; nato od tam vzhodno po tem vzporedniku do obale na avstralski celini; od tam južno in potem vzhodno vzdolž obale Avstralije do njegovega sečišča s 120. vzhodnim poldnevnikom od tam po tem poldnevniku proti jugu do njegovega sečišča s 55. južnim vzporednikom; nato teče po tem vzporedniku proti zahodu do njegovega sečišča z 80. vzhodnim poldnevnikom; od tam po tem poldnevniku proti severu do njegovega sečišča s 45. južnim vzporednikom; nato teče po tem vzporedniku proti zahodu do njegovega sečišča s 30. vzhodnim poldnevnikom; od tam severno po tem poldnevniku do obale na afriški celini.

   2.   Kjer je za namen tega sporazuma treba določiti lego točke, črte ali območja na zemeljski površini, se ta lega določi s sklicevanjem na mednarodni položajni referenčni sistem, ki ga vzdržuje Mednarodna služba za spremljanje rotacije Zemlje (IERS), ki je za večino praktičnih namenov enakovredna svetovnemu geodetskemu sistemu 1984 (WGS84).
   Člen 4
   Splošna načela
   Pri izvajanju dolžnosti sodelovanja v skladu s Konvencijo iz leta 1982 in mednarodnim pravom pogodbenice uporabljajo zlasti naslednja načela:

               (a)

               ukrepi se sprejmejo na podlagi najboljših razpoložljivih znanstvenih dokazov za zagotovitev dolgoročnega ohranjanja ribolovnih virov, ob upoštevanju trajnostne rabe takih virov in izvajanju ekosistemskega pristopa pri njihovem upravljanju;

               (b)

               sprejmejo se ukrepi za zagotovitev sorazmernosti ribolovne dejavnosti s trajnostno rabo ribolovnih virov;

               (c)

               previdnostni pristop se uporablja v skladu s kodeksom in Sporazumom iz leta 1995, pri tem pa odsotnost ustreznih znanstvenih informacij ni razlog za odložitev ali opustitev izvajanja ukrepov za ohranjanje in upravljanje;

               (d)

               ribolovni viri se upravljajo tako, da so ohranjeni na ravneh, ki omogočajo proizvajanje največjega trajnostnega donosa, in se izčrpani staleži ribolovnih virov obnovijo do navedenih ravni;

               (e)

               ribolovne prakse in ukrepi za upravljanje ustrezno upoštevajo potrebo po čim večji omejitvi škodljivega učinka, ki ga ribolovne dejavnosti lahko imajo na morsko okolje;

               (f)

               zaščiti se biotska raznovrstnost v morskem okolju; in

               (g)

               v celoti se priznajo posebne zahteve držav v razvoju, ki mejijo na to območje in so podpisnice tega sporazuma, ter zlasti najmanj razvitih med njimi in majhnih otoških držav v razvoju.

         Člen 5
   Zasedanje pogodbenic
   1.   Pogodbenice se redno sestajajo, da obravnavajo zadeve v zvezi z izvajanjem tega sporazuma in sprejemajo vse odločitve v zvezi s tem.
   2.   Običajno zasedanje pogodbenic je vsaj enkrat na leto, razen če se na zasedanju ne določi drugače, in v izvedljivem obsegu vzporedno z zasedanji Komisije za ribištvo za jugozahodni Indijski ocean. Pogodbenice se lahko sestanejo na izrednih zasedanjih, kadar menijo, da je to potrebno.
   3.   Na zasedanju pogodbenic se soglasno sprejme in spremeni poslovnik zasedanja in poslovnik pomožnih organov zasedanja.
   4.   Pogodbenice na svojem prvem zasedanju obravnavajo sprejetje proračuna za financiranje vodenja zasedanja pogodbenic in izvajanja njegovih funkcij ter spremnih finančnih predpisov. Finančni predpisi določijo merila, ki urejajo določitev prispevka vsake pogodbenice v proračun, ob ustreznem upoštevanju gospodarskega položaja pogodbenic, ki so države v razvoju, in zlasti najmanj razvitih držav med njimi ter majhnih otoških držav v razvoju in zagotavljanju, da ustrezen delež proračuna prevzamejo pogodbenice, ki imajo koristi od ribolova na območju.
   Člen 6
   Funkcije zasedanja pogodbenic
   1.   Na zasedanju pogodbenic:

               (a)

               se opravi pregled stanja ribolovnih virov, vključno z njihovo številčnostjo in ravnijo njihovega izkoriščanja;

               (b)

               se pospešijo in po potrebi uskladijo raziskovalne dejavnosti, kakor je zahtevano v zvezi z ribolovnimi viri ter čezconskimi staleži, ki se pojavljajo v vodah pod državno jurisdikcijo, ki mejijo na območje, vključno z zavrženim ulovom in vplivom ribolova na morsko okolje;

               (c)

               se oceni vpliv ribolova na ribolovne vire in morsko okolje, ob upoštevanju okoljskih in oceanografskih značilnosti območja, drugih človeških dejavnosti in okoljskih dejavnikov;

               (d)

               se oblikujejo ter sprejmejo ukrepi za ohranjanje in upravljanje, potrebni za zagotovitev dolgoročne trajnosti ribolovnih virov, ob upoštevanju potrebe za zaščito morske biotske raznovrstnosti, ki temeljijo na najboljših razpoložljivih znanstvenih dokazih;

               (e)

               se sprejmejo splošno priporočeni mednarodni minimalni standardi za odgovorno opravljanje ribolovnih dejavnosti;

               (f)

               se razvijejo pravila za zbiranje in preverjanje znanstvenih in statističnih podatkov ter tudi za predložitev, objavo, razširjanje in uporabo takih podatkov;

               (g)

               se spodbujata sodelovanje in usklajevanje med pogodbenicami za zagotovitev združljivosti ukrepov za ohranjanje in upravljanje čezconskih staležev, ki se pojavljajo v vodah pod državno jurisdikcijo, ki mejijo na območje, ter ukrepov, sprejetih na zasedanju pogodbenic za ribolovne vire;

               (h)

               se oblikujejo pravila in postopki za spremljanje, nadzor in opazovanje ribolovnih dejavnosti za zagotovitev skladnosti z ukrepi za ohranjanje in upravljanje, sprejetimi na zasedanju pogodbenic, po potrebi vključno s sistemom preverjanja, ki vključuje spremljanje in opazovanje plovil, ter pravili v zvezi z inšpekcijskim pregledom na krovu plovil, dejavnih na območju;

               (i)

               se razvijejo in spremljajo ukrepi za preprečevanje, odvračanje od in odpravljanje nezakonitega, neprijavljenega in nereguliranega ribolova;

               (j)

               v skladu z mednarodnim pravom in vsemi veljavnimi listinami se vse nepogodbenice opozorijo na dejavnosti, ki onemogočajo cilje tega sporazuma;

               (k)

               se določijo merila in pravila, ki urejajo sodelovanje pri ribolovu; in

               (l)

               se opravijo druge naloge in funkcije, potrebne za dosego ciljev tega sporazuma.

         2.   Pri določanju meril za sodelovanje pri ribolovu, vključno z dodelitvijo celotnega dovoljenega ulova ali celotne višine ribolovnega napora, pogodbenice med drugim upoštevajo mednarodna načela, kakor so tista, ki so zajeta v Sporazumu iz leta 1995.
   3.   Pri uporabi določb odstavka 2 lahko pogodbenice med drugim:

               (a)

               določijo letne dodelitve kvot ali omejitve ribolovnega napora za pogodbenice;

               (b)

               dodelijo količine ulova za raziskovanje in znanstvene raziskave; in

               (c)

               po potrebi rezervirajo možnosti ribolova za nepogodbenice tega sporazuma.

         4.   Na zasedanju pogodbenic se v skladu s sprejetimi pravili pregledajo dodelitve kvot in omejitve ribolovnega napora pogodbenic ter udeležba nepogodbenic v možnostih ribolova, med drugim ob upoštevanju informacij, kako pogodbenice in nepogodbenice izvajajo ukrepe za ohranjanje in upravljanje, sprejete na zasedanju pogodbenic.
   Člen 7
   Pomožni organi
   1.   Na zasedanju pogodbenic se ustanovi stalni Znanstveni odbor, ki se sestane vsaj enkrat letno, razen če se na zasedanju pogodbenic ne odloči drugače, in po možnosti pred zasedanjem pogodbenic v skladu z naslednjimi določbami:

               (a)

               naloge Znanstvenega odbora so:

                           (i)

                           opraviti znanstveno oceno ribolovnih virov in vpliva ribolova na morsko okolje, ob upoštevanju okoljskih in oceanografskih značilnosti območja ter izsledkov ustreznih znanstvenih raziskav;

                           (ii)

                           spodbujati in pospeševati sodelovanje pri znanstvenih raziskavah za izboljšanje znanja o stanju ribolovnih virov;

                           (iii)

                           zagotoviti znanstvena mnenja in priporočila zasedanju pogodbenic za oblikovanje ukrepov za ohranjanje in upravljanje iz člena 6(1)(d);

                           (iv)

                           zagotoviti znanstvena mnenja in priporočila zasedanju pogodbenic za oblikovanje ukrepov v zvezi s spremljanjem ribolovnih dejavnosti;

                           (v)

                           zagotoviti znanstvena mnenja in priporočila zasedanju pogodbenic o ustreznih standardih ter formatu za zbiranje in izmenjavo ribolovnih podatkov; ter

                           (vi)

                           katera koli druga naloga na področju znanosti, ki se določi na zasedanju pogodbenic.

               (b)

               pri oblikovanju mnenj in priporočil Znanstveni odbor upošteva delo Komisije za ribištvo za jugozahodni Indijski ocean kakor tudi delo drugih ustreznih raziskovalnih organizacij in regionalnih organizacij za upravljanje ribištva.

         2.   Po sprejetju ukrepov iz člena 6 se na zasedanju pogodbenic ustanovi Odbor za izvajanje, da preveri izvajanje takih ukrepov in skladnost z njimi. Odbor za izvajanje se sestane skupaj z zasedanjem pogodbenic, kakor je določeno v poslovniku, ter poroča, svetuje in daje priporočila na zasedanju pogodbenic.
   3.   Na zasedanju pogodbenic se lahko ustanovijo tudi potrebni začasni, posebni ali stalni odbori za preučitev zadev ali poročanje o zadevah v zvezi z izvajanjem ciljev tega sporazuma in delovne skupine za preučitev ter predložitev priporočil o posebnih tehničnih problemih.
   Člen 8
   Odločanje
   1.   Odločitve zasedanja pogodbenic in njegovih pomožnih organov v zvezi z bistvenimi zadevami se, razen če v tem sporazumu ni določeno drugače, sprejmejo s soglasjem prisotnih pogodbenic, pri čemer soglasje pomeni, da ni nobenega uradnega nasprotovanja ob sprejetju odločitve. Ugotavljanje, ali gre za bistveno zadevo, se obravnava kot bistvena zadeva.
   2.   Odločitve o drugih zadevah, kot so navedene v odstavku 1, se sprejmejo z navadno večino pogodbenic, ki so prisotne in glasujejo.
   3.   Odločitve, ki jih sprejme zasedanje pogodbenic, so zavezujoče za vse pogodbenice.
   Člen 9
   Sekretariat
   Zasedanje pogodbenic se dogovori o ureditvi za izvajanje storitev sekretariata ali ustanovitev sekretariata, da opravlja naslednje naloge:

               (a)

               izvajanje in usklajevanje upravnih določb tega sporazuma, vključno z sestavo in razširjanjem uradnega poročila z zasedanja pogodbenic;

               (b)

               vodenje popolnega zapisnika zasedanja pogodbenic in njegovih pomožnih organov ter popolne dokumentacije vseh drugih uradnih dokumentov v zvezi z izvajanjem tega sporazuma; in

               (c)

               katero koli drugo nalogo, ki se določi na zasedanju pogodbenic.

         Člen 10
   Dolžnosti pogodbenic
   1.   V skladu s svojimi dejavnostmi na območju vsaka pogodbenica:

               (a)

               začne nemudoma izvajati ta sporazum in vse ukrepe za ohranjanje, upravljanje in druge ukrepe ali zadeve, o katerih se dogovorijo pogodbenice;

               (b)

               sprejme ustrezne ukrepe za zagotovitev učinkovitosti ukrepov, sprejetih na zasedanju pogodbenic;

               (c)

               zbira in izmenjava znanstvene, tehnične in statistične podatke v zvezi z ribolovnimi viri in zagotovi, da:

                           (i)

                           so zbrani podatki dovolj podrobni za olajšanje učinkovite ocene staležev in so pravočasno predloženi za izpolnitev zahtev, opredeljenih v pravilih, ki so sprejeta na zasedanju pogodbenic;

                           (ii)

                           so sprejeti ustrezni ukrepi, da se preveri točnost takih podatkov;

                           (iii)

                           so takšni statistični, biološki in drugi podatki ter informacije na podlagi odločitve zasedanja pogodbenic predloženi letno; in

                           (iv)

                           so informacije o sprejetih ukrepih za izvedbo ukrepov za ohranjanje in upravljanje, ki so bili sprejeti na zasedanju pogodbenic, zagotovljene pravočasno.

         2.   Vsaka pogodbenica zasedanju pogodbenic da na voljo poročilo o ukrepih v zvezi z izvajanjem in skladnostjo, vključno s kaznimi za kakršne koli kršitve, ki jih je sprejela v skladu s tem členom, obalne države, ki so pogodbenice tega sporazuma, pa glede sprejetih ukrepov za ohranjanje in upravljanje v zvezi s čezconskimi staleži v vodah pod njihovo jurisdikcijo, ki mejijo na območje.
   3.   Brez vpliva na primarnost odgovornosti države zastave vsaka pogodbenica v čim večjem obsegu sprejme ukrepe ali sodeluje, da bi zagotovila, da so njeni državljani in ribiška plovila v lasti ali uporabi njenih državljanov, ki lovijo na območju, skladni z določbami tega sporazuma in ukrepi za ohranjanje in upravljanje, ki se sprejmejo na zasedanju pogodbenic.
   4.   Vsaka pogodbenica na zahtevo katere koli druge pogodbenice, in kadar ima ustrezne informacije, v čim večjem obsegu razišče vsakršno domnevno resno kršitev določb tega sporazuma ali katerega koli ukrepa za ohranjanje in upravljanje, sprejetega na zasedanju pogodbenic, v smislu Sporazuma iz leta 1995, za katero naj bi bili odgovorni njeni državljani ali ribiška plovila v lasti ali uporabi njenih državljanov. Odgovor, vključno s podrobnostmi vsakega ukrepa, ki je bil sprejet ali predlagan v zvezi z domnevno kršitvijo, se takoj, ko je izvedljivo, predloži vsem pogodbenicam, najpozneje pa v dveh (2) mesecih od takšne zahteve. Poročilo o izidu preiskave se predloži zasedanju pogodbenic po končani preiskavi.
   Člen 11
   Dolžnosti države zastave
   1.   Vsaka pogodbenica sprejme ukrepe, ki so potrebni za zagotovitev, da:

               (a)

               so ribiška plovila, ki na območju plujejo pod njeno zastavo, skladna z določbami tega sporazuma in sklepi za ohranjanje in upravljanje, sprejetimi na zasedanju pogodbenic, ter da taka plovila ne izvajajo kakršne koli dejavnosti, ki škoduje učinkovitosti takih ukrepov;

               (b)

               ribiška plovila, ki plujejo pod njeno zastavo, ne opravljajo nedovoljenega ribolova v vodah pod državno jurisdikcijo, ki mejijo na območje; in

               (c)

               razvije in uporabi satelitski sistem za spremljanje plovil za ribiška plovila, ki plujejo pod njeno zastavo in ribarijo na območju.

         2.   Nobena pogodbenica ne dovoli, da se katero koli ribiško plovilo, ki ima pravico pluti pod njeno zastavo, uporablja za ribolov na območju, razen če mu je to odobril ustrezen organ ali organi te pogodbenice.
   3.   Vsaka pogodbenica:

               (a)

               odobri uporabo plovil, ki plujejo pod njeno zastavo, za ribolov v vodah zunaj državne jurisdikcije samo tam, kjer lahko učinkovito izvaja svoje pristojnosti v zvezi s temi plovili v okviru tega sporazuma in v skladu z mednarodnim pravom;

               (b)

               vodi evidenco ribiških plovil, ki imajo pravico pluti pod njeno zastavo in dovoljenje za lov ribolovnih virov, ter zagotovi, da se take informacije, kakor jih podrobno opredeli zasedanje pogodbenic, vpišejo v navedeno evidenco. Pogodbenice izmenjajo te informacije v skladu s postopki, o katerih se dogovorijo na zasedanju pogodbenic;

               (c)

               v skladu s pravili, določenimi na zasedanju pogodbenic, vsakemu letnemu zasedanju pogodbenic da na voljo poročilo o svojih ribolovnih dejavnostih na območju;

               (d)

               pravočasno zbere in da na voljo popolne in točne podatke glede ribolovnih dejavnosti plovil, ki plujejo pod njeno zastavo na območju, zlasti o položaju plovila, obdržanem ulovu, zavrženem ulovu in ribolovnem naporu, kadar je to primerno, hkrati pa ohrani zaupnost podatkov v zvezi z izvajanjem ustrezne nacionalne zakonodaje; in

               (e)

               na zahtevo katere koli druge pogodbenice, in kadar ima ustrezne informacije, v čim večjem obsegu razišče vsakršno domnevno resno kršitev določb tega sporazuma ali katerega koli ukrepa za ohranjanje in upravljanje, sprejetega na zasedanju pogodbenic, v smislu Sporazuma iz leta 1995, za katero naj bi bila odgovorna ribiška plovila, ki plujejo pod njeno zastavo. Odgovor, vključno s podrobnostmi vsakega ukrepa, ki je bil sprejet ali predlagan v zvezi s takšno domnevno kršitvijo, se, takoj ko je izvedljivo, predloži vsem pogodbenicam, najpozneje pa v dveh (2) mesecih od takšne zahteve. Poročilo o izidu preiskave se predloži zasedanju pogodbenic po končani preiskavi.

         Člen 12
   Dolžnosti države pristanišča
   1.   Ukrepi, ki jih sprejme pogodbenica, ki je država pristanišča, v skladu s tem sporazumom, v celoti upoštevajo pravico in dolžnost države pristanišča, da sprejme ukrepe v skladu z mednarodnim pravom za spodbujanje učinkovitosti podregionalnih, regionalnih in globalnih ukrepov za ohranjanje in upravljanje. Ob sprejemanju takih ukrepov pogodbenica, ki je država pristanišča, niti formalno niti dejansko ne zapostavlja ribiških plovil nobene države.
   2.   Vsaka pogodbenica, ki je država pristanišča:

               (a)

               v skladu z ukrepi za ohranjanje in upravljanje, sprejetimi na zasedanju pogodbenic, med drugim pregleda dokumente, ribolovno orodje in ulov na krovu ribiških plovil, kadar so takšna plovila prostovoljno v njenih pristaniščih ali predobalnih terminalih;

               (b)

               ne dovoli iztovarjanja, pretovarjanja ali opravljanja storitev v zvezi z ribiškimi plovili, razen če se ne prepriča, da so bile ribe na krovu plovila ulovljene na način, ki je v skladu z ukrepi za ohranjanje in upravljanje, sprejetimi na zasedanju pogodbenic; ter

               (c)

               zagotovi pomoč pogodbenicam, ki so države zastave, kolikor je izvedljivo in v skladu s svojo nacionalno zakonodajo in mednarodnim pravom, kadar je ribiško plovilo prostovoljno v njenih pristaniščih ali predobalnih terminalih ter jo država zastave plovila zaprosi za pomoč pri zagotavljanju skladnosti z določbami tega sporazuma ter ukrepi ohranjanja in upravljanja, sprejetimi na zasedanju pogodbenic.

         3.   Če pogodbenica, ki je država pristanišča, meni, da je plovilo druge pogodbenice, ki uporablja njena pristanišča ali predobalne terminale, kršilo določbo tega sporazuma ali ukrep za ohranjanje in upravljanje, sprejet na zasedanju pogodbenic, o tem opozori zadevno državo zastave in zasedanje pogodbenic. Pogodbenica, ki je država pristanišča, predloži državi zastave in zasedanju pogodbenic popolno dokumentacijo o zadevi, vključno z morebitnim zapisnikom o inšpekcijskem pregledu.
   4.   Nič v tem členu ne vpliva na izvajanje suverenosti pogodbenic nad pristanišči in njihovim ozemljem v skladu z mednarodnim pravom.
   Člen 13
   Posebne zahteve držav v razvoju
   1.   Pogodbenice v celoti priznajo posebne zahteve držav v razvoju, ki mejijo na območje, zlasti najmanj razvitih med njimi in majhnih otoških držav v razvoju, v zvezi z ohranjanjem in upravljanjem ribolovnih virov ter trajnostnim razvojem takih virov.
   2.   Pogodbenice priznajo zlasti:

               (a)

               ranljivost držav v razvoju, ki mejijo na območje, zlasti najmanj razvitih med njimi in majhnih otoških držav v razvoju, ki so odvisne od izkoriščanja ribolovnih virov, med drugim za pokrivanje prehranskih potreb svojega prebivalstva ali delov prebivalstva;

               (b)

               potrebo po preprečevanju škodljivih vplivov na dohodek malih in tradicionalnih ribičev ter ribiških delavcev in zagotovitvi njihovega dostopa do ribištva; in

               (c)

               potrebo po zagotavljanju, da ukrepi ohranjanja in upravljanja, sprejeti na zasedanju pogodbenic, neposredno ali posredno ne privedejo do prenosa nesorazmernega bremena ohranjevalnih ukrepov na države v razvoju, ki mejijo na območje, zlasti na najmanj razvite med njimi in majhne otoške države v razvoju.

         3.   Sodelovanje pogodbenic v okviru določb tega sporazuma in prek drugih podregionalnih ali regionalnih organizacij, vključenih v upravljanje živih morskih virov, bi moralo vključevati ukrepanje za namen:

               (a)

               izboljšanja sposobnosti držav v razvoju, ki mejijo na območje, zlasti najmanj razvitih med njimi in majhnih otoških držav v razvoju, za ohranjanje in upravljanje ribolovnih virov ter razvijanje njihovega lastnega ribištva za take vire; in

               (b)

               pomoči državam v razvoju, ki mejijo na območje, zlasti najmanj razvitim med njimi in majhnim otoškim državam v razvoju, da se jim omogoči sodelovanje pri ribištvu za take vire, vključno z omogočanjem lažjega dostopa v skladu s tem sporazumom.

         4.   Sodelovanje z državami v razvoju, ki mejijo na območje, zlasti najmanj razvitimi med njimi in majhnimi otoškimi državami v razvoju, bi moralo za namene, določene v tem členu, vključiti zagotovitev finančne pomoči, pomoči pri razvoju človeških virov, tehnične pomoči, prenosa tehnologije in dejavnosti, namenjenih zlasti:

               (a)

               izboljšanemu ohranjanju in upravljanju ribolovnih virov in čezconskih staležev v vodah pod državno jurisdikcijo, ki mejijo na območje, kar lahko vključuje zbiranje, poročanje, preverjanje, izmenjavo in analizo ribiških podatkov ter s tem povezanih informacij;

               (b)

               izboljšanemu zbiranju informacij in obvladovanju vpliva ribolovnih dejavnosti na morsko okolje;

               (c)

               oceni staležev in znanstvenim raziskavam;

               (d)

               spremljanju, nadzoru, opazovanju in izvrševanju, vključno z usposabljanjem in krepitvijo zmogljivosti na lokalni ravni, razvojem in financiranjem državnih in regionalnih programov opazovanja ter dostopom do tehnologije; in

               (e)

               sodelovanju na zasedanju pogodbenic in sestankih pomožnih organov zasedanja ter pri reševanju sporov.

         Člen 14
   Preglednost
   1.   Pogodbenice spodbujajo preglednost v postopkih odločanja in drugih dejavnostih, izvedenih v okviru tega sporazuma.
   2.   Obalne države, ki niso pogodbenice tega sporazuma, z vodami pod državno jurisdikcijo, ki mejijo na območje, imajo pravico sodelovati kot opazovalke na zasedanju pogodbenic in sestankih pomožnih organov zasedanja.
   3.   Nepogodbenice tega sporazuma imajo pravico sodelovati kot opazovalke na zasedanju pogodbenic in sestankih pomožnih organov zasedanja.
   4.   Medvladne organizacije, ki se ukvarjajo z zadevami v zvezi z izvajanjem tega sporazuma, zlasti Organizacija Združenih narodov za prehrano in kmetijstvo, Komisija za ribištvo za jugozahodni Indijski ocean in regionalne organizacije za upravljanje ribištva s pristojnostjo nad odprtim morjem, ki meji na območje, imajo pravico sodelovati kot opazovalke na zasedanju pogodbenic in sestankih pomožnih organov zasedanja.
   5.   Predstavniki nevladnih organizacij, ki se ukvarjajo z zadevami v zvezi z izvajanjem tega sporazuma, imajo na zasedanju pogodbenic in sestankih pomožnih organov zasedanja možnost sodelovati kot opazovalci ali drugače, kakor je določeno na zasedanju pogodbenic. Poslovnik zasedanja pogodbenic in pomožnih organov zasedanja zagotovi takšno sodelovanje. Postopki glede tega niso neupravičeno omejevalni.
   6.   Opazovalci imajo pravočasno dostop do ustreznih informacij v skladu s poslovnikom, vključno s tistimi glede zahtev po zaupnosti, ki se sprejmejo na zasedanju pogodbenic.
   Člen 15
   Ribiški subjekti
   1.   Po začetku veljavnosti tega sporazuma lahko vsak ribiški subjekt, katerega plovila so lovila ali imajo namen loviti ribolovne vire na območju, z listino, predloženo predsedujočemu zasedanja pogodbenic, v skladu s postopki, kakor jih določi zasedanje pogodbenic, izrazi svojo trdno zavezo o upoštevanju pogojev tega sporazuma. Taka zaveza začne veljati trideset (30) dni po datumu prejetja listine. Vsak tak ribiški subjekt lahko umakne tako zavezo z uradnim pisnim obvestilom, naslovljenim na predsedujočega zasedanju pogodbenic. Obvestilo o odstopu začne veljati devetdeset (90) dni po datumu, ko ga prejeme predsedujoči zasedanja pogodbenic.
   2.   Ribiški subjekt, ki je izrazil svojo zavezo o upoštevanju pogojev tega sporazuma, se lahko udeleži zasedanja pogodbenic in pomožnih organov zasedanja ter sodeluje pri odločanju v skladu s poslovnikom, sprejetim na zasedanju pogodbenic. Za tak ribiški subjekt se smiselno uporabljajo členi 1 do 18 in 20.2.
   Člen 16
   Sodelovanje z drugimi organizacijami
   Pogodbenice, ki delujejo skupaj v okviru tega sporazuma, tesno sodelujejo z drugimi mednarodnimi ribolovnimi organizacijami ali s tem povezanimi organizacijami v zadevah skupnega interesa, zlasti s Komisijo za ribištvo za jugozahodni Indijski ocean in katero koli drugo regionalno organizacijo za upravljanje ribištva s pristojnostjo nad odprtim morjem, ki meji na območje.
   Člen 17
   Nepogodbenice
   1.   Pogodbenice sprejmejo ukrepe v skladu s tem sporazumom, Sporazumom iz leta 1995 in mednarodnim pravom, da preprečijo dejavnosti plovil pod zastavami nepogodbenic tega sporazuma, ki škodujejo učinkovitosti ukrepov za ohranjanje in upravljanje, sprejetih na zasedanju pogodbenic, ali doseganju ciljev tega sporazuma.
   2.   Pogodbenice izmenjavajo informacije o dejavnostih ribiških plovil, ki plujejo pod zastavami nepogodbenic tega sporazuma in so vključena v ribolovne dejavnosti na območju.
   3.   Pogodbenice opozorijo vsako nepogodbenico tega sporazuma na vsako dejavnost, ki jo izvajajo njeni državljani ali plovila pod njeno zastavo, ki po mnenju pogodbenice škoduje učinkovitosti ukrepov za ohranjanje in upravljanje, sprejetih na zasedanju pogodbenic, ali doseganju ciljev tega sporazuma.
   4.   Pogodbenice samostojno ali skupno zaprosijo nepogodbenice tega sporazuma, katerih plovila ribarijo na območju, da v celoti sodelujejo pri izvajanju ukrepov za ohranjanje in upravljanje, sprejetih na zasedanju pogodbenic, tako da bi se taki ukrepi uporabljali za vse ribolovne dejavnosti na območju. Sodelujoče nepogodbenice tega sporazuma uživajo koristi od sodelovanja v ribištvu, ki so sorazmerne z njihovo zavezo o uskladitvi in njihovo preteklo skladnostjo z ukrepi o ohranjanju in upravljanju v zvezi z ustreznimi staleži ribolovnih virov.
   Člen 18
   Dobra vera in zloraba pravice
   Vsaka pogodbenica v dobri veri izpolnjuje obveznosti, prevzete v okviru tega sporazuma, in uveljavlja pravice, priznane v tem sporazumu, tako da pri tem ne gre za zlorabo pravice.
   Člen 19
   Razmerje do drugih sporazumov
   Nič iz tega sporazuma ne posega v pravice in obveznosti držav podpisnic Konvencije iz leta 1982 ali Sporazuma iz leta 1995.
   Člen 20
   Razlaga in reševanje sporov
   1.   Pogodbenice si po najboljših močeh prizadevajo za rešitev svojih sporov po mirni poti. Na zahtevo katere koli pogodbenice se lahko spor predloži v obvezujočo odločitev v skladu s postopki za reševanje sporov, predvidenimi v oddelku II dela XV Konvencije iz leta 1982 ali, kadar se spor nanaša na enega ali več čezconskih staležev, s postopki, določenimi v delu VIII Sporazuma iz leta 1995. Zadevni del Konvencije iz leta 1982 in Sporazuma iz leta 1995 se uporablja ne glede na to, ali so stranke v sporu tudi pogodbenice teh listin.
   2.   Če spor vključuje ribiški subjekt, ki je izrazil svojo zavezo o upoštevanju pogojev tega sporazuma, in ga ni mogoče rešiti po mirni poti, se na zahtevo katere koli stranke v sporu predloži končni in zavezujoči arbitraži v skladu z ustreznimi pravili Stalnega arbitražnega sodišča.
   Člen 21
   Spremembe
   1.   Vsaka pogodbenica lahko predlaga spremembo Sporazuma, tako da depozitarju vsaj šestdeset (60) dni pred običajnim zasedanjem pogodbenic predloži besedilo predlagane spremembe. Depozitar nemudoma pošlje kopijo tega besedila vsem pogodbenicam.
   2.   Spremembe Sporazuma se sprejmejo s soglasjem vseh pogodbenic.
   3.   Spremembe Sporazuma začnejo veljati devetdeset (90) dni po tem, ko so vse pogodbenice, ki so imele ta status ob odobritvi sprememb, deponirale svoje listine o ratifikaciji, sprejetju ali odobritvi takih sprememb pri depozitarju.
   Člen 22
   Podpis, ratifikacija, sprejetje in odobritev
   1.   Ta sporazum je na voljo za podpis:

               (a)

               državam in organizacijam za regionalno gospodarsko združevanje, ki sodelujejo pri medvladnem posvetovanju glede Sporazuma o ribolovu za južni Indijski ocean; in

               (b)

               kateri koli drugi državi z jurisdikcijo nad vodami, ki mejijo na območje
               in je na voljo za podpis dvanajst (12) mesecev od (datuma odprtja za podpis).

         2.   Ta sporazum ratificirajo, sprejmejo ali odobrijo podpisnice.
   3.   Listine o ratifikaciji, sprejetju ali odobritvi se deponirajo pri depozitarju.
   Člen 23
   Pristop
   1.   Ta sporazum je po zaključku podpisa na voljo za pristop kateri koli državi ali organizaciji za regionalno gospodarsko združevanje iz člena 22(1) in kateri koli drugi državi ali organizaciji za regionalno gospodarsko združevanje, ki se zanima za ribolovne dejavnosti v zvezi z ribolovnimi viri.
   2.   Listine o pristopu se deponirajo pri depozitarju.
   Člen 24
   Začetek veljavnosti
   1.   Ta sporazum začne veljati devetdeset (90) dni od datuma, ko depozitar prejme četrto listino o ratifikaciji, sprejetju ali odobritvi, od katerih so vsaj dve deponirale obalne države, ki mejijo na območje.
   2.   Za vsako podpisnico, ki ratificira, sprejme ali odobri ta sporazum po začetku njegove veljavnosti, ta Sporazum za navedeno podpisnico začne veljati trideset (30) dni po deponiranju listine o ratifikaciji, sprejetju ali odobritvi.
   3.   Za vsako državo ali organizacijo za regionalno gospodarsko združevanje, ki pristopi k temu sporazumu po začetku njegove veljavnosti, ta sporazum za navedeno državo ali organizacijo za regionalno gospodarsko združevanje začne veljati trideset (30) dni po deponiranju listine o pristopu.
   Člen 25
   Depozitar
   1.   Generalni direktor Organizacije Združenih narodov za prehrano in kmetijstvo je depozitar tega sporazuma ter vseh njegovih sprememb. Depozitar pošlje overjene kopije tega sporazuma vsem podpisnicam in registrira ta sporazum pri generalnem sekretarju Združenih narodov v skladu s členom 102 Ustanovne listine Združenih narodov.
   2.   Depozitar obvesti vse podpisnice tega sporazuma o podpisih in listinah o ratifikaciji, pristopu, sprejetju ali odobritvi, deponiranih v skladu s členoma 22 in 23, ter o datumu začetka veljavnosti Sporazuma v skladu s členom 24.
   Člen 26
   Odstop
   Katera koli pogodbenica lahko odstopi od tega sporazuma s pisnim obvestilom o takem odstopu depozitarju, ki o odstopu nemudoma obvesti vse pogodbenice, kadar koli po izteku dveh let od datuma, ko Sporazum začne veljati v zvezi z navedeno pogodbenico. Obvestilo depozitarju o odstopu začne veljati devetdeset (90) dni od datuma njegovega prejetja.
   Člen 27
   Prenehanje
   Ta sporazum samodejno preneha veljati, če in ko se zaradi odstopov število pogodbenic zmanjša na manj kot tri.
   Člen 28
   Pridržki
   1.   Ratifikacija, sprejetje ali odobritev tega sporazuma je lahko predmet pridržkov, ki bodo začeli veljati samo s soglasnim sprejetjem vseh pogodbenic tega sporazuma. Depozitar nemudoma uradno obvesti vse pogodbenice o vsakem pridržku. Šteje se, da so pogodbenice, ki ne odgovorijo v roku treh (3) mesecev od datuma uradnega obvestila, pridržek sprejele. Če ga ne sprejmejo, država ali organizacija za regionalno gospodarsko združevanje, ki izrazi pridržek, ne postane pogodbenica tega sporazuma.
   2.   Nič v odstavku 1 ne prepreči državi ali organizaciji za regionalno gospodarsko združevanje, da v imenu države izrazi pridržek v zvezi s članstvom, pridobljenim prek ozemelj in sosednjih pomorskih območij, nad katerimi država uveljavlja svoje pravice za uveljavljanje suverenosti ali ozemeljske in pomorske jurisdikcije.

      V POTRDITEV TEGA so spodaj podpisani pooblaščenci na podlagi ustreznega pooblastila svojih vlad podpisali ta sporazum.
      V …, dne …, … v angleškem in francoskem jeziku, pri čemer sta obe besedili enako verodostojni.


title: 2006/424/ES: Sklep Sveta z dne  27. marca 2006  o podpisu Sporazuma med Evropsko skupnostjo in Romunijo o nekaterih vidikih zračnih prevozov#Sporazum med Evropsko skupnostjo in Romunijo o nekaterih vidikih zračnih prevozov

text:
               22.6.2006

               SL

               Uradni list Evropske unije

               L 169/25

         SKLEP SVETA
   z dne 27. marca 2006
   o podpisu Sporazuma med Evropsko skupnostjo in Romunijo o nekaterih vidikih zračnih prevozov
   (2006/424/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami v Prilogi k Sklepu Sveta, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti, s pogajanji dosegla Sporazum med Evropsko skupnostjo in Romunijo o nekaterih vidikih zračnih prevozov (v nadaljnjem besedilu „Sporazum“).

               (3)

               Sporazum bi bilo treba s pridržkom njegove poznejše sklenitve podpisati –

         SKLENIL:
   Člen 1
   Podpis Sporazuma med Evropsko skupnostjo in Romunijo o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.

      V Bruslju, 27. marca 2006

            Za Svet

            Predsednik

         H. GORBACH

    ---documentbreak---

               22.6.2006

               SL

               Uradni list Evropske unije

               L 169/26

         SPORAZUM
   med Evropsko skupnostjo in Romunijo o nekaterih vidikih zračnih prevozov
   EVROPSKA SKUPNOST
   na eni strani in
   ROMUNIJA
   na drugi strani
   (v nadaljnjem besedilu „pogodbenici“) STA SE –
   OB UGOTOVITVI, da so bili sklenjeni dvostranski sporazumi o zračnih prevozih med več državami članicami Evropske skupnosti in Romunijo, ki vsebujejo določbe, ki so v nasprotju z zakonodajo Evropske skupnosti;
   OB UGOTOVITVI, da ima Evropska skupnost izključno pristojnost v zvezi z nekaterimi vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami;
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami;
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti;
   OB PRIZNAVANJU, da bi se morale določbe dvostranskih sporazumov o zračnih prevozih med državami članicami Evropske skupnosti in Romunijo, ki so v nasprotju z zakonodajo Evropske skupnosti, popolnoma uskladiti s to zakonodajo, z namenom vzpostaviti trdno pravno podlago za zračne prevoze med Evropsko skupnostjo in Romunijo in ohraniti stalnost takih zračnih prevozov;
   OB UGOTOVITVI, da Evropska skupnost v okviru teh pogajanj nima namena vplivati na skupni obseg zračnega prometa med Evropsko skupnostjo in Romunijo ter na ravnovesje med letalskimi prevozniki Skupnosti in letalskimi prevozniki Romunije ali se pogajati za spremembe določb obstoječih dvostranskih sporazumov o zračnem prevozu v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   V tem sporazumu „državljan“ države pomeni fizično ali pravno osebo, ki ima državljanstvo te države v skladu z zakonodajo te države.
   3.   Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   4.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   5.   Prometne pravice se še naprej priznavajo na podlagi dvostranskih ureditev in nanje ta sporazum ne vpliva.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Romunija, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Romunija prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik v lasti in bo tudi še nadalje neposredno v lasti države članice ali bo njegov večinski lastnik država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da imajo te države in/ali ti državljani ves čas učinkovit nadzor.

         3.   Romunija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima sedeža v skladu s Pogodbo o ustanovitvi Evropske skupnosti na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja in ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen; ali

               (iii)

               letalski prevoznik ni v lasti in ni učinkovito nadzorovan neposredno ali prek večinskega deleža s strani držav članic in/ali državljanov držav članic in/ali drugih držav, ki so navedene v Prilogi III, in/ali državljanov teh drugih držav.

         Pri izvajanju svoje pravice iz tega odstavka Romunija ne diskriminira letalskih prevoznikov Skupnosti na podlagi državne pripadnosti.
   Člen 3
   Pravice v zvezi s predpisanim nadzorom
   1.   Določbe iz odstavka 2 tega člena dopolnjujejo člene, navedene v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Romunije v skladu z varnostnimi predpisi iz sporazuma med državo članico, ki je določila letalskega prevoznika, in Romunijo uporabljajo na enak način za to drugo državo članico pri sprejemanju, izvajanju ali ohranitvi varnostnih standardov in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe iz členov, navedenih v Prilogi II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državam članicam, da uvedejo davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Romunije, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   3.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje Romuniji, da na podlagi vzajemnosti in brez diskriminacije uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika države članice, ki opravlja promet med dvema krajema na ozemlju Romunije.
   Člen 5
   Tarife za prevoz znotraj Evropske skupnosti
   1.   Določbe v odstavku 2 tega člena dopolnjujejo člene, navedene v Prilogi II(e).
   2.   Za tarife, ki jih zaračuna(-jo) letalski prevoznik(-i), določeni s strani Romunije v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravlja znotraj Evropske skupnosti, se uporablja zakonodaja Evropske skupnosti.
   Člen 6
   Priloge k Sporazumu
   Priloge k temu sporazumu so njegov sestavni del.
   Člen 7
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita. Spremembe začnejo veljati v skladu s členom 8.
   Člen 8
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti.
   2.   Sporazumi in drugi dogovori med državami članicami in Romunijo, ki na dan podpisa tega sporazuma še ne veljajo in se ne uporabljajo začasno, so navedeni v Prilogi I(b). Ta sporazum se uporablja za vse takšne sporazume in dogovore od začetka njihove veljavnosti ali začasne uporabe.
   Člen 9
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Salzburgu, petega maja leta dva tisoč šest, sestavljeno v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in romunskem jeziku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană

         Por Rumanía
         Za Rumunsko
         For Rumænien
         Für Rumänien
         Rumeenia nimel
         Για τη Ρουμανία
         For Romania
         Pour la Roumanie
         Per la Romania
         Rumānijas vārdā
         Rumunijos vardu
         Románia részéről
         Għar-Rumanija
         Voor Roemenië
         W imieniu Rumunii
         Pela Roménia
         Za Rumunsko
         Za Romunijo
         Romanian puolesta
         För Rumänien
         Pentru România

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnem prevozu med Romunijo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali:

                           —

                           Sporazum med Zvezno vlado Avstrije in Vlado Socialistične republike Romunije o zračnem prometu, podpisan v Bukarešti, 14. julija 1975 (v nadaljnjem besedilu „Sporazum med Romunijo in Avstrijo“);
                           spremenjen z Izmenjavo not z dne 27. junija 1985;
                           nazadnje spremenjen z Izmenjavo not z dne 17. novembra 1994,

                           —

                           Sporazum med Kraljevino Belgijo in Ljudsko republiko Romunijo o zračnem prometu, podpisan v Bukarešti, 4. decembra 1956 (v nadaljnjem besedilu „Sporazum med Romunijo in Belgijo“);
                           nazadnje dopolnjen z Izmenjavo not z dne 4. decembra 1956,

                           —

                           Sporazum med Vlado Republike Ciper in Vlado Socialistične republike Romunije o zračnem prometu, podpisan v Nikoziji, 13. decembra 1973 (v nadaljnjem besedilu „Sporazum med Romunijo in Ciprom“),

                           —

                           Sporazum med Vlado Češkoslovaške socialistične republike in Vlado Socialistične republike Romunije o civilnem zračnem prometu, podpisan v Pragi, 13. marca 1970, v zvezi s katerim je Češka izjavila, da jo zavezujejo njegove določbe (v nadaljnjem besedilu „Sporazum med Romunijo in Češko“),

                           —

                           Sporazum med Vlado Kraljevine Danske in Vlado Romunije o zračnem prevozu, podpisan v Oslu, 26. oktobra 1998 (v nadaljnjem besedilu „Sporazum med Romunijo in Dansko“),

                           —

                           Sporazum med Vlado Republike Finske in Vlado Socialistične republike Romunije o zračnem prometu med in preko njunih ozemelj, podpisan v Helsinkih, 30. junija 1971 (v nadaljnjem besedilu „Sporazum med Romunijo in Finsko“);
                           dopolnjen z Memorandumom o soglasju, podpisanim v Helsinkih, 7. julija 1993;
                           spremenjen z Izmenjavo not z dne 30. januarja in 7. junija 1996,

                           —

                           Sporazum med Vlado Francoske republike in Vlado Ljudske republike Romunije o zračnem prometu, podpisan v Bukarešti, 18. maja 1962 (v nadaljnjem besedilu „Sporazum med Romunijo in Francijo“);
                           dopolnjen s Protokolom, podpisanim v Parizu, 23. februarja 1962;
                           nazadnje spremenjen s Potrjenim zapisnikom z dne 27. oktobra 1999,

                           —

                           Sporazum med Vlado Kraljevine Grčije in Vlado Ljudske republike Romunije o linijskem komercialnem zračnem prometu, podpisan v Atenah, 2. maja 1960 (v nadaljnjem besedilu „Sporazum med Romunijo in Grčijo“);
                           nazadnje spremenjen z Izmenjavo not, podpisanih v Atenah, 2. septembra 1966,

                           —

                           Sporazum med Vlado Republike Madžarske in Vlado Romunije o zračnem prevozu, podpisan v Bukarešti, 12. septembra 1995 (v nadaljnjem besedilu „Sporazum med Romunijo in Madžarsko“),

                           —

                           Sporazum med Vlado Italijanske Republike in Vlado Socialistične Republike Romunije o civilnem zračnem prometu, podpisan v Rimu, 19. decembra 1975 (v nadaljnjem besedilu „Sporazum med Romunijo in Italijo“);
                           nazadnje spremenjen z Izmenjavo not z dne 9. julija 1996 in 28. avgusta 1996,

                           —

                           Sporazum med Vlado Velikega vojvodstva Luksemburg in Vlado Socialistične republike Romunije o civilnem zračnem prometu, podpisan v Luxembourgu, 27. oktobra 1972 (v nadaljnjem besedilu „Sporazum med Romunijo in Luksemburgom“),

                           —

                           Sporazum med Vlado Malte in Vlado Romunije o civilnem zračnem prevozu, podpisan v La Valletti, 22. novembra 1990 (v nadaljnjem besedilu „Sporazum med Romunijo in Malto“),

                           —

                           Sporazum med Vlado Kraljevine Nizozemske in Vlado Ljudske republike Romunije o civilnem zračnem prometu, podpisan v Haagu, 27. avgusta 1957 (v nadaljnjem besedilu „Sporazum med Romunijo in Nizozemsko“);
                           nazadnje dopolnjen s Protokolom, podpisanim v Haagu, 8. junija 1982,

                           —

                           Sporazum med Vlado Republike Poljske in Vlado Romunije o civilnem zračnem prometu, podpisan v Varšavi, 19. maja 1999 (v nadaljnjem besedilu „Sporazum med Romunijo in Poljsko“),

                           —

                           Sporazum med Vlado Portugalske in Vlado Socialistične Republike Romunije o civilnem zračnem prometu, podpisan v Lizboni, 8. februarja 1975 (v nadaljnjem besedilu „Sporazum med Romunijo in Portugalsko“),

                           —

                           Sporazum med Vlado Slovaške republike in Vlado Romunije o civilnem zračnem prevozu, podpisan v Bratislavi, 6. junija 2000 (v nadaljnjem besedilu „Sporazum med Romunijo in Slovaško“),

                           —

                           Sporazum med Vlado Španije in Vlado Socialistične republike Romunije o zračnem prometu, podpisan v Madridu, 10. januarja 1980 (v nadaljnjem besedilu „Sporazum med Romunijo in Španijo“;
                           spremenjen z Memorandumom o soglasju, podpisanim v Madridu, 8. marca 1995;
                           nazadnje spremenjen s Potrjenim zapisnikom, Bukarešta, 4. oktobra 1995,

                           —

                           Sporazum med Vlado Kraljevine Švedske in Romunijo o zračnem prevozu, podpisan v Oslu, 26. oktobra 1998 (v nadaljnjem besedilu „Sporazum med Romunijo in Švedsko“),

                           —

                           Sporazum med Vlado Združenega kraljestva Velike Britanije in Severne Irske ter Vlado Romunije o zračnem prevozu, podpisan v Londonu, 28. marca 1995 (v nadaljnjem besedilu „Sporazum med Romunijo in Združenim kraljestvom“).

               (b)

               Parafirani ali podpisani sporazumi o zračnem prevozu in drugi dogovori med Romunijo in državami članicami Evropske skupnosti, ki na dan podpisa tega sporazuma še niso začeli veljati in se niso začasno uporabljali:

                           —

                           Sporazum med Vlado Zvezne republike Nemčije in Vlado Romunije o zračnem prometu, podpisan v Bukarešti, 16. decembra 1994 (v nadaljnjem besedilu „Sporazum med Romunijo in Nemčijo“);
                           spremenjen z Memorandumom o soglasju, podpisanim v Bukarešti 8. februarja 1996;
                           dopolnjen z Memorandumom o soglasju, podpisanim v Bukarešti, 2. decembra 1997;
                           dopolnjen z Notama z dne 5. maja 1998 in 24. avgusta 1998;
                           nazadnje spremenjen z Notama z dne 28. maja 2001 in 15. oktobra 2001,

                           —

                           Sporazum med Vlado Irske in Vlado Romunije o civilnem zračnem prevozu, parafiran v Dublinu, 1. novembra 1995 (v nadaljnjem besedilu „Sporazum med Romunijo in Irsko“).

         PRILOGA II
   Seznam členov sporazumov iz členov 2 do 5 tega sporazuma, navedenih v Prilogi I tega sporazuma

               (a)

               Določitev s strani države članice:

                           —

                           Člen 3 Sporazuma med Romunijo in Avstrijo,

                           —

                           Člen 2 Sporazuma med Romunijo in Belgijo,

                           —

                           Člen 3 Sporazuma med Romunijo in Ciprom,

                           —

                           Člen 3 Sporazuma med Romunijo in Češko,

                           —

                           Člen 3 Sporazuma med Romunijo in Dansko,

                           —

                           Člen 3 Sporazuma med Romunijo in Finsko,

                           —

                           Člen 3 Sporazuma med Romunijo in Francijo,

                           —

                           Člen 3 Sporazuma med Romunijo in Nemčijo,

                           —

                           Člen 3 Sporazuma med Romunijo in Grčijo,

                           —

                           Člen 3 Sporazuma med Romunijo in Madžarsko,

                           —

                           Člen 3 Sporazuma med Romunijo in Irsko,

                           —

                           Člen 3 Sporazuma med Romunijo in Italijo,

                           —

                           Člen 3 Sporazuma med Romunijo in Luksemburgom,

                           —

                           Člen 3 Sporazuma med Romunijo in Malto,

                           —

                           Člen 2 Sporazuma med Romunijo in Nizozemsko,

                           —

                           Člen 3 Sporazuma med Romunijo in Poljsko,

                           —

                           Člen 3 Sporazuma med Romunijo in Portugalsko,

                           —

                           Člen 3 Sporazuma med Romunijo in Slovaško,

                           —

                           Člen 3 Sporazuma med Romunijo in Španijo,

                           —

                           Člen 3 Sporazuma med Romunijo in Švedsko,

                           —

                           Člen 4 Sporazuma med Romunijo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           Člen 4 Sporazuma med Romunijo in Avstrijo,

                           —

                           Člen 2 Sporazuma med Romunijo in Belgijo,

                           —

                           Člen 6 Sporazuma med Romunijo in Ciprom,

                           —

                           Člen 4 Sporazuma med Romunijo in Češko,

                           —

                           Člen 4 Sporazuma med Romunijo in Dansko,

                           —

                           Člen 3 in 4 Sporazuma med Romunijo in Finsko,

                           —

                           Člen 3 Sporazuma med Romunijo in Francijo,

                           —

                           Člen 4 Sporazuma med Romunijo in Nemčijo,

                           —

                           Člen 4 Sporazuma med Romunijo in Grčijo,

                           —

                           Člen 4 Sporazuma med Romunijo in Madžarsko,

                           —

                           Člen 4 Sporazuma med Romunijo in Irsko,

                           —

                           Člen 4 Sporazuma med Romunijo in Italijo,

                           —

                           Člen 4 Sporazuma med Romunijo in Luksemburgom,

                           —

                           Člen 4 Sporazuma med Romunijo in Malto,

                           —

                           Člen 3 Sporazuma med Romunijo in Nizozemsko,

                           —

                           Člen 4 Sporazuma med Romunijo in Poljsko,

                           —

                           Člena 3 in 4 Sporazuma med Romunijo in Portugalsko,

                           —

                           Člen 4 Sporazuma med Romunijo in Slovaško,

                           —

                           Člen 4 Sporazuma med Romunijo in Španijo,

                           —

                           Člen 4 Sporazuma med Romunijo in Švedsko,

                           —

                           Člen 5 Sporazuma med Romunijo in Združenim kraljestvom.

               (c)

               Predpisani nadzor:

                           —

                           Člen 12 Sporazuma med Romunijo in Nemčijo,

                           —

                           Člen 16 Sporazuma med Romunijo in Poljsko,

                           —

                           Člen 19 Sporazuma med Romunijo in Slovaško.

               (d)

               Obdavčitev letalskega goriva:

                           —

                           Člen 8 Sporazuma med Romunijo in Avstrijo,

                           —

                           Člen 5 Sporazuma med Romunijo in Belgijo,

                           —

                           Člen 7 Sporazuma med Romunijo in Ciprom,

                           —

                           Člen 6 Sporazuma med Romunijo in Češko,

                           —

                           Člen 6 Sporazuma med Romunijo in Dansko,

                           —

                           Člen 5 Sporazuma med Romunijo in Finsko,

                           —

                           Člen 9 Sporazuma med Romunijo in Francijo,

                           —

                           Člen 6 Sporazuma med Romunijo in Nemčijo,

                           —

                           Člen 8 Sporazuma med Romunijo in Grčijo,

                           —

                           Člen 9 Sporazuma med Romunijo in Madžarsko,

                           —

                           Člen 14 Sporazuma med Romunijo in Irsko,

                           —

                           Člen 8 Sporazuma med Romunijo in Italijo,

                           —

                           Člen 8 Sporazuma med Romunijo in Luksemburgom,

                           —

                           Člen 10 Sporazuma med Romunijo in Malto,

                           —

                           Člen 6 Sporazuma med Romunijo in Nizozemsko,

                           —

                           Člen 10 Sporazuma med Romunijo in Poljsko,

                           —

                           Člen 8 Sporazuma med Romunijo in Portugalsko,

                           —

                           Člen 9 Sporazuma med Romunijo in Slovaško,

                           —

                           Člen 5 Sporazuma med Romunijo in Španijo,

                           —

                           Člen 6 Sporazuma med Romunijo in Švedsko,

                           —

                           Člen 8 Sporazuma med Romunijo in Združenim kraljestvom.

               (e)

               Tarife za prevoz znotraj Evropske skupnosti:

                           —

                           Člen 7 Sporazuma med Romunijo in Avstrijo,

                           —

                           Člen 6 Sporazuma med Romunijo in Belgijo,

                           —

                           Člen 12 Sporazuma med Romunijo in Ciprom,

                           —

                           Člen 10 Sporazuma med Romunijo in Češko,

                           —

                           Člen 11 Sporazuma med Romunijo in Dansko,

                           —

                           Člen 8 Sporazuma med Romunijo in Finsko,

                           —

                           Člen 12 Sporazuma med Romunijo in Francijo,

                           —

                           Člen 10 Sporazuma med Romunijo in Nemčijo,

                           —

                           Člen 6 Sporazuma med Romunijo in Grčijo,

                           —

                           Člen 8 Sporazuma med Romunijo in Madžarsko,

                           —

                           Člen 8 Sporazuma med Romunijo in Irsko,

                           —

                           Člen 7 Sporazuma med Romunijo in Italijo,

                           —

                           Člen 7 Sporazuma med Romunijo in Luksemburgom,

                           —

                           Člen 15 Sporazuma med Romunijo in Malto,

                           —

                           Člen 10 Sporazuma med Romunijo in Nizozemsko,

                           —

                           Člen 5 Sporazuma med Romunijo in Poljsko,

                           —

                           Člen 7 Sporazuma med Romunijo in Portugalsko,

                           —

                           Člen 8 Sporazuma med Romunijo in Slovaško,

                           —

                           Člen 14 Sporazuma med Romunijo in Španijo,

                           —

                           Člen 11 Sporazuma med Romunijo in Švedsko,

                           —

                           Člen 7 Sporazuma med Romunijo in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: Sklep izvršnega odbora z dne 20. decembra 1995 o hitri izmenjavi statističnih in specifičnih podatkov med schengenskimi državami o možnih nepravilnostih na zunanjih mejah (SCH/Com-ex (95)21)

text:
Pomembno pravno obvestilo

|

41995D0021

Uradni list L 239 , 22/09/2000 str. 0176 - 0179

		Sklep izvršnega odboraz dne 20. decembra 1995o hitri izmenjavi statističnih in specifičnih podatkov med schengenskimi državami o možnih nepravilnostih na zunanjih mejah(SCH/Com-ex (95)21)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 7 in 131 te konvencije,SKLENIL:Schengenske države si v najkrajšem možnem času izmenjajo statistične in specifične podatke, ki odkrivajo nepravilnosti na zunanjih mejah.Schengenske države se zavezujejo, da bodo Predsedstvo prek Generalnega sekretariata obvestile o vseh konkretnih podatkih, s katerimi razpolagajo.Podskupina za meje bo na vseh sestankih te podatke preverila in predlagala praktične rešitve.Ostende, 20. decembra 1995PredsednikJ. Vande Lanotte--------------------------------------------------SCH/I-Front (95)45 rev. 2 corr.OBVESTILO CENTRALNI SKUPINIV skladu z mandatom Izvršnega odbora Centralni skupini z dne 24. oktobra 1995 je bilo Podskupini za meje naročeno, da preuči probleme, do katerih prihaja pri izvajanju mejne kontrole na zunanjih mejah.V ta namen je bil zaradi uporabe člena 7 Konvencije o izvajanju Schengenskega sporazuma in za konkretno izvajanje določb v točki 4.1 Skupnega priročnika izdelan statistični instrument, ki temelji na delu skupine CIREFI.Vsaka država se zavezuje, da bo v roku 30 dni, ko so bile zbrane, Schengenskemu sekretariatu v priloženi preglednici posredovala statistične informacije, ki bodo pripomogle k lažjemu nadzoru in boljšemu poznavanju migracijske problematike.Schengenskemu sekretariatu je naročeno, da te informacije takoj pošlje vsem schengenskim državam.Schengenski sekretariat skupaj s FMAD (uradniki, ki so dodeljeni predsedstvu za opravljanje nalog) izdela sintezo informacij. FMAD lahko za predsedstvo opravi prvo analizo problemov, ki bi se pojavili ob pregledu teh informacij. Vsaka država pogodbenica si lahko pridrži pravico sprožiti vprašanja, za katera meni, da bi morala biti obravnavana.Vsaka država pogodbenica mora hkrati s pošiljanjem statističnih informacij posredovati informacije o trenutnih težavah, ki se pojavijo pri izvajanju mejne kontrole na zunanjih mejah; te informacije je mogoče analizirati v skladu s postopki, navedenimi v prejšnjem odstavku.Če dvostranski dogovori o napotitvi uslužbencev predvidevajo izvajanje navedenih dolžnosti, morajo nacionalne oblasti schengenskih držav, ki delujejo prek svojih mejnih kontrolnih služb in prek uradnikov za zvezo, zbirati vse informacije o konkretnih problemih na zunanjih mejah, ki kažejo na pomanjkljivosti, do katerih prihaja pri mejni kontroli. Nacionalne oblasti morajo te informacije zbrati in analizirati ter o tem prek sekretariata obvestiti predsedstvo.Na vsakem sestanku podskupine za meje je treba eno točko dnevnega reda posvetiti morebitnim pripombam glede statističnih informacij in problemov.+++++ TIFF ++++++++++ TIFF +++++--------------------------------------------------


title: 2006/447/ES: Sklep Komisije z dne  31. maja 2006  o spremembi Sklepa 2005/436/ES glede finančnega prispevka Skupnosti v Odškodninski sklad 911100MTF/INT/003/EGS (TFEU 970089129)  (notificirano pod dokumentarno številko C(2006) 2076)

text:
               30.6.2006

               SL

               Uradni list Evropske unije

               L 176/105

         SKLEP KOMISIJE
   z dne 31. maja 2006
   o spremembi Sklepa 2005/436/ES glede finančnega prispevka Skupnosti v Odškodninski sklad 911100MTF/INT/003/EGS (TFEU 970089129)
   (notificirano pod dokumentarno številko C(2006) 2076)
   (2006/447/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti členov 12 in 13 Odločbe,
   ob upoštevanju naslednjega:

               (1)

               S Sklepom Komisije 2005/436/ES z dne 13. junija 2005 o sodelovanju Skupnosti z Organizacijo Združenih narodov za prehrano in kmetijstvo zlasti glede dejavnosti, ki jih izvaja Evropska komisija za obvladovanje slinavke in parkljevke (2), je bila določena najvišja finančno obveznost Skupnosti za Odškodninski sklad 911100MTF/INT/003/EGS (TFEU 970089129) za obdobje štirih let v znesku 4 500 000 EUR.

               (2)

               V skladu s Sklepom 2005/436/ES sta Komisija Evropskih skupnosti in Organizacija Združenih narodov za prehrano in kmetijstvo 1. septembra 2005 sklenili dogovor o izvajanju v zvezi z uporabo in delovanjem Odškodninskega sklada.

               (3)

               Zaradi nastajanja novih topotipov in sevov virusa in poslabšanja ukrepov za obvladovanje bolezni na regionalni ravni, katerima se pridružuje še hkratni pojav aviarne influence, se mora Skupnost v tesnem sodelovanju z Evropsko komisijo za obvladovanje slinavke in parkljevke (EUFMD) in z uporabo Odškodninskega sklada pripraviti za sprejetje ukrepov za obvladovanje bolezni, vključno z nujnimi akcijami cepljenja v sosednjih državah.

               (4)

               Prispevek Skupnosti v Odškodninski sklad se mora zato za obdobje štirih let povečati za 3 500 000 EUR, tj. s 4 500 000 EUR na 8 000 000 EUR.

               (5)

               Sprejeti je treba določbo o sprejetju sprememb dogovora o izvajanju, ki so potrebne, da se upošteva prilagoditev tega zneska.

               (6)

               Ta sklep mora imeti retroaktivni učinek od 1. januarja 2005, da bo omogočil Skupnosti, da izpolni svoje obveznosti za štiriletno obdobje od navedenega datuma.

               (7)

               Sklep 2005/436/ES je zato treba ustrezno spremeniti.

               (8)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Edini člen
   Sklep 2005/436/ES se spremeni:

               1.

               V členu 1 se drugi odstavek nadomesti z:
               „2.   Od 1. januarja 2005 se finančni prispevek Skupnosti do Odškodninskega sklada iz odstavka 1 določi v znesku največ 8 000 000 EUR za obdobje štirih let.“

               2.

               Členu 2(1) se doda drugi pododstavek:
               „O vsaki spremembi dogovora o izvajanju, ki je potrebna, da se upošteva prilagoditev zneska iz člena 1(2), se morata sporazumeti Komisija Evropskih skupnosti in Organizacija Združenih narodov za prehrano in kmetijstvo.“

      V Bruslju, 31. maja 2006

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

      (2)  UL L 151, 14.6.2005, str. 26.


title: 2004/672/ES: Sklep Sveta z dne 14. junija 2004 o imenovanju finskega člana in finskega nadomestnega člana Odbora regij

text:
               5.10.2004

               SL

               Uradni list Evropske unije

               L 307/6

      SKLEP SVETA

   z dne 14. junija 2004
   o imenovanju finskega člana in finskega nadomestnega člana Odbora regij
   (2004/672/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 22. januarja 2002 (1) sprejel sklep o imenovanju članov in nadomestnih članov Odbora regij.

               (2)

               Zaradi odstopa g. Markkuja KAUPPINENA, o katerem je bil Svet obveščen 10. maja 2004 se je izpraznilo mesto člana Odbora regij in zaradi predlaganega imenovanja g. Ossija MARTIKAINENA za člana se je izpraznilo mesto nadomestnega člana Odbora regij –

         SKLENIL:
   Edini člen

               (a)

               G. Ossi MARTIKAINEN:

                           Lapinlahden kunnanvaltuuston puheenjohtaja,

                           je imenovan za člana Odbora regij in nadomesti g. Markkuja KAUPPINENA,

               (b)

               ga. Auli HYVÄRINEN:

                           Keminmaan kunnanvaltuuston ja kunnanhallituksen jäsen,

                           je imenovana za nadomestno članico Odbora regij in nadomesti g. Ossija MARTIKAINENA

         za preostanek mandata, in sicer do 25. januarja 2006.

      V Luxembourgu, 14. junija 2004

            Za Svet

            Predsednik

         B. COWEN

      (1)  UL L 24, 26.1.2002, str. 38.


title: 2010/106/CFSP: Sklep Sveta 2010/106/SZVP z dne 22. februarja 2010 o podaljšanju mandata posebnega predstavnika Evropske unije za krizo v Gruziji

text:
               23.2.2010

               SL

               Uradni list Evropske unije

               L 46/5

         SKLEP SVETA 2010/106/SZVP
   z dne 22. februarja 2010
   o podaljšanju mandata posebnega predstavnika Evropske unije za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. septembra 2008 sprejel Skupni ukrep 2008/760/SZVP (1) o imenovanju g. Pierra MORELA za posebnega predstavnika Evropske unije (PPEU) za krizo v Gruziji do 28. februarja 2009.

               (2)

               Svet je 16. februarja 2009 sprejel Skupni ukrep 2009/131/SZVP (2) o podaljšanju mandata PPEU do 31. avgusta 2009. Ta skupni ukrep je bil spremenjen s Skupnim ukrepom 2009/571/SZVP (3) o podaljšanju mandata PPEU do 28. februarja 2010.

               (3)

               Mandat PPEU bi moral biti podaljšan do 31. avgusta 2010. Mandat PPEU pa lahko predčasno preneha, če tako odloči Svet na priporočilo visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               PPEU bo svoj mandat izvajal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   G Pierru MORELU se mandat posebnega predstavnika Evropske unije (PPEU) za krizo v Gruziji podaljša do 31. avgusta 2010. Mandat PPEU lahko predčasno preneha, če tako odloči Svet na priporočilo VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Cilji
   Mandat PPEU za krizo v Gruziji temelji na ciljih, opredeljenih v sklepih z izrednega zasedanja Evropskega sveta v Bruslju 1. septembra 2008 in sklepih Sveta o Gruziji z dne 15. septembra 2008.
   PPEU izboljšuje učinkovitost in prepoznavnost prispevka Evropske unije (EU) k reševanju spora v Gruziji.
   Člen 3
   Mandat
   Da bi dosegel politične cilje, ima PPEU naslednje naloge:

               (a)

               na eni strani prispevati k pripravi mednarodnih pogovorov, predvidenih v točki 6 načrta za dogovor z dne 12. avgusta 2008, na katerih bodo obravnavani zlasti:

                           —

                           način zagotavljanja varnosti in stabilnosti v regiji,

                           —

                           vprašanje beguncev in razseljenih oseb, in sicer na podlagi mednarodno priznanih načel,

                           —

                           vse druge zadeve, o katerih se strani dogovorita skupaj;

                     na drugi strani pa prispevati k opredelitvi vloge Unije in jo zastopati v teh pogovorih;

               (b)

               lajšati izvajanje sporazuma, sklenjenega 8. septembra 2008 v Moskvi in Tbilisiju, in sporazuma z dne 12. avgusta 2008 v tesnem sodelovanju z Združenimi narodi in Organizacijo za varnost in sodelovanje v Evropi (OVSE);

         v okviru dejavnosti, navedenih zgoraj, prispevati k izvajanju politike Unije na področju človekovih pravic in usmeritev Unije na tem področju, zlasti glede otrok in žensk.
   Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2010 do 31. avgusta 2010 znaša 502 000 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. marca 2010. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična VPrašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica ali institucija EU. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega osebja, doseže dogovor s s pogodbenico gostiteljico oziroma pogodbenicami gostiteljicami. Države članice in Komisija v ta namen zagotavljajo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2001/264/ES z dne 19. marca 2001 o sprejetju predpisov Sveta o varovanju tajnosti (4), zlasti pri ravnanju s tajnimi podatki EU.
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno izven Unije, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselne potrebne ukrepe za varnost osebja pod njegovo neposredno pristojnostjo, zlasti tako da:

               (a)

               vzpostavi poseben varnostni načrt misije na podlagi navodil generalnega sekretariata Sveta, ki med drugim vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter obvladovanje primerov ogrožanja varnosti, vključno z načrtom misije za ravnanje v nepredvidenih razmerah in načrtom za evakuacijo misije;

               (b)

               zagotovi, da je vse osebje, razporejeno izven Unije, zavarovano za visoko stopnjo tveganja glede na razmere na območju misije;

               (c)

               zagotovi, da so vsi člani njegove ekipe, ki bodo razporejeni izven Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalni sekretariat Sveta;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravljajo pisna poročila o izvajanju teh priporočil ter o drugih varnostnih vidikih v okviru vmesnega poročila in poročila o izvrševanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotavljati, da vsi instrumenti Unije delujejo usklajeno za doseganje političnih ciljev Unije. Dejavnosti PPEU so usklajene z dejavnostmi predsedstva in Komisije, po potrebi pa tudi z dejavnostmi drugih PPEU, ki delujejo v tej regiji, zlasti pa z dejavnostmi PPEU za Južni Kavkaz ob upoštevanju ciljev, specifičnih za njegov mandat. PPEU organizira redne informativne sestanke za misije držav članic in delegacije Unije.
   2.   PPEU vzdržuje tesen stik z vodjo delegacije Unije in vodji misij držav članic. Ti mu pri izvajanju nalog pomagajo po svojih najboljših močeh. PPEU sodeluje tudi z drugimi mednarodnimi in regionalnimi akterji.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno območje se redno preverja. PPEU predloži ob izteku mandata VP, Svetu in Komisiji poročilo o izvedbi nalog.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2010.
   Člen 15
   Objava
   Ta sklep se objavi v Uradnem listu Evropske unije.

      V Bruslju, 22. februarja 2010

            Za Svet

            Predsednica

         C. ASHTON

      (1)  UL L 259, 27.9.2008, str. 16.

      (2)  UL L 46, 17.2.2009, str. 47.

      (3)  UL L 197, 29.7.2009, str. 109.

      (4)  UL L 101, 11.4.2001, str. 1.